Stigma e SIDA-s mes afrikano-amerikanëve
Sëmundja e SIDËs në komunitetin afrikano-amerikan është shumë e stigmatizuar
Afrikano-amerikanët mbajnë barrën më të madhe të krizës së HIV-it në Shtetet e Bashkuara. Ata diagnostikohen më shpesh me HIV/SIDA dhe kanë më shumë gjasa të vdesin nga sëmundja se çdo grup tjetër racor ose etnik në vend. Kjo ndodh për arsye të ndryshme, por siç njofton korrespondentja e Zërit të Amerikës Carol Pearson, stigma është një nga faktorët kryesorë. Është proces i thjeshtë. Duhen vetëm 10 sekonda. Mund të shpëtojë një jetë...të parandalojë përhapjen e një infeksioni. Mund të jetë origjina e një epidemie të HIV-it në komunitetin afrikano-amerikan. Por stigma i pengon. Afrikano-amerikanët përbëjnë 12 përqind të popullsisë amerikane por përfaqësojnë 44 për qind të rasteve të reja të HIV-it, sipas Qendrave amerikane për Kontrollin dhe Parandalimin e Sëmundjeve. Ka shumë arsye. Disa prej tyre janë mungesa e informacionit dhe e qasjes së kujdesit shëndetsor, por stigma shkakton frikë tek njerëzit për të marrë vesh nëse janë HIV pozitivë ose jo. Timothy Harrison punon për Departamentin e Shëndetit dhe Shërbimeve Njerëzore: thotë ai. Dita Kombëtare për Testimin e HIV-it përballet me stigmën. Në aktivitetin e këtij viti në Uashington, njerëzit u vunë në rradhë për të mësuar statusin e tyre. “Dhe kjo është një pjesë e rëndësishme sepse nëse e dini statusin tuaj të HIV-it, keni më shumë gjasa të kujdeseni për veten dhe më pak t’ia transmetoni virusin dikujt tjetër,” thotë z. Harrison. Konferenca në Universitetin Howard, një universitet historikisht afrikano-amerikan, trajtoi çështjen e stigmës së HIV-it. Dr. Sohail Rana ka parë pacientë që kanë vdekur nga stigma: Organizatat për të drejtat civile dhe kishat afrikano-amerikane udhëhoqën lëvizjen për barazi në vitet 1960. Por atyre iu desh shumë kohë për t’u bashkuar me lëvizjen kundër HIV/SIDËs në komunitetin afrikano-amerikan. Tani kjo po ndryshon. Shavon Arline-Bradley drejton programet shëndetësore për Shoqatën Kombëtare për Avancimin e Njerëzve me Ngjyrë (NAACP) thotë ajo. Agjencitë shëndetësore amerikane po punojnë për të shpërndarë informacionin se HIV-i është i parandalueshëm, se testimi është thelbësor, dhe HIV-i nuk është një dënim me vdekje. Faqja qeveritare e internetit AIDS.gov thotë: “Nëse nuk ndryshon rrjedha e epidemisë, dikur në jetën e tyre, llogaritet se një në 16 meshkuj afrikano-amerikanë dhe 32 gra do të diagnostikohen me HIV.” Këto shifra janë të paktën tetë herë më të larta se ato për të bardhët.